121 



Top koe Aki hajam teh ditjandak, tatapi Tjioeng Wanara toeloej bae sasarean 

 di babakan Geger soenten. 



Toenda heula tjarita anoe keur koelem. 



Oerang tjarioskeun heula Aria Banga pedahna keur ngadoe hajam dipirig koe 

 tatabeuhan sarta dipasamoan. Ari pasamoan tea dina tempat ngadoe hajam ajana 

 di Bodjong Galoeh, tempatna di sisi tjai 



dina pilis Tji-barani, 

 katoendjang koe Karang getas. 

 kasorog koe Tji-parabon, 

 di dinja tempatna ngadoe. 

 Oerang toenda tjarita lampah noe ngadoe. 



Oerang tjaritakeun deui noe kasep Tjioeng Wanara sapedah geus goegah 

 koelem di babakan Geger soenten. 



Pek bae njaoer Aki reudjeung Nini ari pokna: „Aki geura kadarieu, ajeuna 

 koering geus hoedang, sedjen teuing dadangoean, dangoe sora gamelan?" 



Pek Aki ngadeuheusan malah toeloej naros sakali pokna: „koemaha nja pi- 

 manaheun noe matak njaoer ka Aki. 



Saoer Tjioeng Wanara: „kaoela teh bade leumpang ka nagara Galih Pakoean 

 sedja koela ngadoe hajam." 



Demi tjek Aki : „perkawis rek ngadoe hajam, Aki teu bisa, rek njitoe lemboer 

 teu bisa nambak tampian, teu njaram teu ngoelah-ngoelah djeung teu bisa mepet 

 soember nambak sagara goentoer, ngan kari koemaha manah hade goreng ajeuna 

 koemaha, galeuh." 



Gantjangna Tjioeng Wanara idin teu idin ti Aki mo boeroeng angkat bae ha- 

 jam teh ditjandak. Bral bae angkat; teu lila djol bae ka Goenoeng Padang. 



Ti dinja pek pake-pake, 

 sing serewa dangdan hade, 

 disindjang songket kanoman, 

 dibeulitan tjinde kembang, 

 raksoekan gembrang kantjana, 

 dioedeng taboer peremas, 

 bdeset noe njoren doehoeng, 

 landean disilanglangkeun, 

 mentdeng pamendak inten, 

 doehoengna poen karawdang, 

 pamor poehoen ti poehoena, 

 pamor togog ti tjongona, 

 dipamoran pamor poeter, 

 ditengah poetri ginedong, 

 pamor alip gandja woeloeng, 

 ngaloempajang sapoetangan, 

 tjaretjetna soetra kembang, 

 sadia beunangna dangdan. 

 Gantjangna toeloej noe angkat: 



